
DR. 30.11.2010 54 

 
disuarakan oleh Persatuan Pengguna Prihatin Selangor, Kuala Lumpur dan 
Putrajaya dan Persatuan Pengguna Islam Malaysia yang meminta dibatalkan 
langkah pengambilalihan Syarikat Perbekalan dan Perawatan Air di Selangor 
kerana melibatkan jumlah di antara RM10 bilion hingga ke RM12 bilion wang 
rakyat.   

Kini jelas wang sebanyak itu sepatutnya lebih wajar dan tepat digunakan 
untuk kerja-kerja pembersihan sungai-sungai di Selangor dan Wilayah 
Persekutuan yang ternyata teruk tercemar. Lagipun, dalam Akta Industri 
Perkhidmatan Air (IPA) memang termaktub secara jelas adalah menjadi tugas 
utama kerajaan negeri seperti Selangor untuk mengutamakan tugas memantau 
dan membersihkan sungai-sungai tercemar agar kos rawatan air mentah yang 
ditanggung oleh Syarikat Perawat Air sentiasa di paras minimum.   

Bantahan serupa juga disuarakan oleh Presiden Selangor Water Watch 
agar Kerajaan Selangor membatalkan pengambilalihan industri air negeri dan juga 
mendahulukan tugas membersihkan sungai kerana telah diakui bahawa dengan 
situasi sekarang, bekalan air di Lembah Klang tidak mencukupi kerana keadaan 
atau pun punca air itu yang menjadi masalah.  Jadi, pengguna-pengguna di 
Selangor dan Wilayah Persekutuan Kuala Lumpur serta Putrajaya menganggap 
tidak guna katanya pengambilan air itu diteruskan atas nama pembelian ekuiti 
SYABAS dan sebagainya kerana tanpa diatasi masalah sungai tercemar, teruk 
dan bekalan air mentah tidak mencukupi.   

Kejayaan menurunkan kadar tarif air seperti yang digembar gemburkan 
kerajaan Selangor itu adalah ibarat ‘mimpi di siang hari’, ’jauh panggang dari api‘ 
dan akan dianggap gimik politik.  Macam tadilah yang mempunyai agenda 
tersembunyi untuk menghalang syarikat yang diterajui bumiputera daripada terus 
berkembang dan beroperasi dengan jayanya berteraskan semangat DEB.  Jadi, 
saya pohon supaya pihak kementerian ini memastikan perkara-perkara yang 
sedemikian tidak berlaku dan bekalan air Kuala Lipis diberi peruntukan untuk 
membaiki perkara-perkara yang sepatutnya diperbaiki dan ditambah loji-loji.  
Sekian, terima kasih.   

Tuan Pengerusi [Datuk Ronald Kiandee]: Yang Berhormat Petaling 
Jaya Utara.   

2.58 ptg. 

Tuan Tony Pua Kiam Wee [Petaling Jaya Utara]:  Terima kasih Tuan 
Pengerusi.  Saya ingin membangkitkan isu 09100 – Rancangan Bekalan Air 
Negeri Selangor.  Saya ingin mendapatkan penjelasan daripada pihak Menteri 
mengapa Kerajaan Pusat selalunya memihak kepada syarikat swasta terutamanya 
Syarikat Puncak Niaga dan juga Syarikat SYABAS?   

Kerajaan mempunyai kuasa yang mencukupi untuk mendesak supaya 
pihak swasta itu datang dengan niat yang cukup ikhlas dan murni untuk membuat 
perbincangan, untuk mengatur semula, menstrukturkan semula syarikat-syarikat 
air di negeri Selangor.  Pada masa ini kita rasa syarikat-syarikat ini tidak 
mempunyai kuasa rundingan yang cukup besar.  Kalau katakan mereka amat pro 
untung, mereka tidak ada masalah kewangan, kita boleh terima kalau mereka 
enggan menjual syarikat mereka oleh kerana mereka ada state of strength.   

Akan tetapi pada masa ini, masalahnya syarikat-syarikat ini banyak hutang 
dan mereka tidak mampu membayar hutang mereka.  Sebenarnya, mereka patut 
datang kepada kerajaan dan meminta supaya kerajaan membeli syarikat-syarikat 
mereka.  Bukan sebaliknya, bukan berperangai macam kita yang menjadi bos.   



disuarakan oleh Persatuan Pengguna Prihatin Selangor, Kuala Lumpur dan Putrajaya dan Persatuan Pengguna Islam Malaysia yang meminta dibatalkan langkah pengambilalihan Syarikat Perbekalan dan Perawatan Air di Selangor kerana melibatkan jumlah di antara RM10 bilion hingga ke RM12 bilion wang rakyat. Kini jelas wang sebanyak itu sepatutnya lebih wajar dan tepat digunakan untuk kerja-kerja pembersihan sungai-sungai di Selangor dan Wilayah Persekutuan yang ternyata teruk tercemar. Lagipun, dalam Akta Industri Perkhidmatan Air (IPA) memang termaktub secara jelas adalah menjadi tugas utama kerajaan negeri seperti Selangor untuk mengutamakan tugas memantau dan membersihkan sungai-sungai tercemar agar kos rawatan air mentah yang ditanggung oleh Syarikat Perawat Air sentiasa di paras minimum. Bantahan serupa juga disuarakan oleh Presiden Selangor Water Watch agar Kerajaan Selangor membatalkan pengambilalihan industri air negeri dan juga mendahulukan tugas membersihkan sungai kerana telah diakui bahawa dengan situasi sekarang, bekalan air di Lembah Klang tidak mencukupi kerana keadaan atau pun punca air itu yang menjadi masalah. Jadi, pengguna-pengguna di Selangor dan Wilayah Persekutuan Kuala Lumpur serta Putrajaya menganggap tidak guna katanya pengambilan air itu diteruskan atas nama pembelian ekuiti SYABAS dan sebagainya kerana tanpa diatasi masalah sungai tercemar, teruk dan bekalan air mentah tidak mencukupi. Kejayaan menurunkan kadar tarif air seperti yang digembar gemburkan kerajaan Selangor itu adalah ibarat 'mimpi di siang hari', 'jauh panggang dari api' dan akan dianggap gimik politik. Macam tadilah yang mempunyai agenda tersembunyi untuk menghalang syarikat yang diterajui bumiputera daripada terus berkembang dan beroperasi dengan jayanya berteraskan semangat DEB. Jadi, saya pohon supaya pihak kementerian ini memastikan perkara-perkara yang sedemikian tidak berlaku dan bekalan air Kuala Lipis diberi peruntukan untuk membaiki perkara-perkara yang sepatutnya diperbaiki dan ditambah loji-loji. Sekian, terima kasih. Tuan Pengerusi [Datuk Ronald Kiandee]: Yang Berhormat Petaling Jaya Utara. 2.58 ptg. Tuan Tony Pua Kiam Wee [Petaling Jaya Utara]: Terima kasih Tuan Pengerusi. Saya ingin membangkitkan isu 09100- Rancangan Bekalan Air Negeri Selangor. Saya ingin mendapatkan penjelasan daripada pihak Menteri mengapa Kerajaan Pusat selalunya memihak kepada syarikat swasta terutamanya Syarikat Puncak Niaga dan juga Syarikat SYABAS?. Kerajaan mempunyai kuasa yang mencukupi untuk mendesak supaya pihak swasta itu datang dengan niat yang cukup ikhlas dan murni untuk membuat perbincangan, untuk mengatur semula, menstrukturkan semula syarikat-syarikat air di negeri Selangor. Pada masa ini kita rasa syarikat-syarikat ini tidak mempunyai kuasa rundingan yang cukup besar. Kalau katakan mereka amat pro untung, mereka tidak ada masalah kewangan, kita boleh terima kalau mereka enggan menjual syarikat mereka oleh kerana mereka ada state of strength. Akan tetapi pada masa ini, masalahnya syarikat-syarikat ini banyak hutang dan mereka tidak mampu membayar hutang mereka. Sebenarnya, mereka patut datang kepada kerajaan dan meminta supaya kerajaan membeli syarikat-syarikat mereka. Bukan sebaliknya, bukan berperangai macam kita yang menjadi bos.